title: 2005/213/EK: Padomes Lēmums (2005. gada 24. janvāris) attiecībā uz Nolīguma slēgšanu vēstuļu apmaiņas veidā par to, lai provizoriski piemērotu Protokolu, ar kuru laikposmam no 2004. gada 1. jūlija līdz 2007. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas Nolīgumā par zveju Kotdivuāras ūdeņos

text:
               22.3.2005

               LV

               Eiropas Savienības Oficiālais Vēstnesis

               L 76/1

         PADOMES LĒMUMS
   (2005. gada 24. janvāris)
   attiecībā uz Nolīguma slēgšanu vēstuļu apmaiņas veidā par to, lai provizoriski piemērotu Protokolu, ar kuru laikposmam no 2004. gada 1. jūlija līdz 2007. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas Nolīgumā par zveju Kotdivuāras ūdeņos
   (2005/213/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punkta pirmo daļu,
   ņemot vērā Komisijas priekšlikumu,
   tā kā:

               (1)

               Saskaņā ar Eiropas Ekonomikas kopienas un Kotdivuāras Republikas Nolīgumu par zveju Kotdivuāras ūdeņos (1) Līgumslēdzējas Puses pirms Nolīgumam pievienotā Protokola spēkā esamības termiņa beigām veic sarunas, lai, savstarpēji vienojoties, noteiktu Protokola saturu nākamajam laikposmam un, vajadzības gadījumā, grozījumus vai papildinājumus, kas jāizdara pielikumā.

               (2)

               No 9. līdz 13. novembrim Abidžanā abas Puses ir vienojušās par jaunu protokolu, ar kuru nosaka zvejas iespējas un finansiālo kompensāciju. Minētais protokols, kas attiecas uz laikposmu no 2004. gada 1. jūlija līdz 2007. gada 30. jūnijam, ir parafēts 2004. gada 3. martā Briselē.

               (3)

               Saskaņā ar minēto protokolu laikposmā no 2004. gada 1. jūlija līdz 2007. gada 30. jūnijam Kopienas zvejnieki drīkst zvejot ūdeņos, uz kuriem attiecas Kotdivuāras suverenitāte vai jurisdikcija.

               (4)

               Lai izvairītos no Kopienas kuģu zvejas darbības pārtraukšanas, minētais protokols būtu jāpiemēro pēc iespējas ātrāk. Tādēļ abas Puses ir parafējušas Nolīgumu vēstuļu apmaiņas veidā par to, lai parafēto protokolu provizoriski piemērotu no nākamās dienas pēc spēkā esošā protokola spēkā esamības termiņa beigām.

               (5)

               Būtu jānosaka zvejas iespēju sadalījuma metode starp dalībvalstīm, pamatojoties uz tradicionālo sadalījumu, kas attiecībā uz zvejas iespējām paredzēts atbilstīgi zvejas nolīgumam.

               (6)

               Minētais Nolīgums vēstuļu apmaiņas veidā būtu jāapstiprina, paredzot, ka Padome veic tā galīgo noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīguma vēstuļu apmaiņas veidā par to, lai provizoriski piemērotu Protokolu, ar kuru laikposmam no 2004. gada 1. jūlija līdz 2007. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas Nolīgumā par zveju Kotdivuāras ūdeņos.
   Teksts Nolīgumam vēstuļu apmaiņas veidā un Protokola teksts ir pievienots šim lēmumam.
   2. pants
   1.   Protokolā noteiktās zvejas iespējas starp dalībvalstīm tiek sadalītas šādi:

               a)

               grunts zveja:
               Spānija: 1 300 GT (bruto tilpība) mēnesī vidēji gadā;

               b)

               tunzivju zveja:

                           i)

                           tunzivju seineri:

                                       —

                                       Francijai: 17 kuģi,

                                       —

                                       Spānijai: 17 kuģi,

                           ii)

                           kuģi āķu zvejai:

                                       —

                                       Spānijai: 6 kuģi,

                                       —

                                       Portugālei: 5 kuģi,

                           iii)

                           kuģi tunzivju zvejai ar āķiem:

                                       —

                                       Francijai: 3 kuģi.

         2.   Ja licences pieteikumi no šīm dalībvalstīm neaptver visas protokolā noteiktās zvejas iespējas, Komisija var izskatīt licences pieteikumus no jebkuras citas dalībvalsts.
   3. pants
   Dalībvalstīm, kuru kuģi zvejo saskaņā ar Nolīgumu, jāpaziņo Komisijai katra krājuma nozvejas daudzumi, kas nozvejoti Kotdivuāras zvejas zonā, kā noteikts Komisijas Regulā (EK) Nr. 500/2001 (2001. gada 14. marts), kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuģi trešo valstu ūdeņos un atklātā jūrā (2).
   4. pants
   Ar šo Padomes priekšsēdētāju pilnvaro izraudzīties personas, kas ir pilnvarotas parakstīt Nolīgumu vēstuļu apmaiņas formā, uzņemoties saistības Kopienas vārdā.

      Briselē, 2005. gada 24. janvārī.

            Padomes vārdā –

            priekšsēdētājs

         F. BODEN

      (1)  OV L 379, 31.12.1990., 3. lpp. Nolīgumā jaunākie grozījumi izdarīti ar Protokolu, ar kuru laikposmam no 2000. gada 1. jūlija līdz 2003. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas Nolīgumā par zveju Kotdivuāras ūdeņos (OV L 102, 12.4.2001., 3. lpp.).

      (2)  OV L 73, 15.3.2001., 8. lpp.

    ---documentbreak---

               22.3.2005

               LV

               Eiropas Savienības Oficiālais Vēstnesis

               L 76/3

         NOLĪGUMS VĒSTUĻU APMAIŅAS VEIDĀ
   par to, lai provizoriski piemērotu protokolu, kuru laikposmam no 2004. gada 1. jūlija līdz 2007. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas nolīgumā par zveju Kotdivuāras ūdeņos
   Godātais kungs,
   Atsaucoties uz Protokolu, kas parakstīts 2004. gada 3. martā Briselē un ar ko nosaka zvejas iespējas un finansiālo kompensāciju laikposmam no 2004. gada 1. jūlija līdz 2007. gada 30. jūnijam, man ir tas gods Jūs informēt, ka Kotdivuāras valdība provizoriski piemēros minēto Protokolu no 2004. gada 1. jūlija līdz laikam, kad Protokols stāsies spēkā saskaņā ar tā 10. pantu, ar nosacījumu, ka Eiropas Kopiena rīkosies tāpat.
   Šādā gadījumā Protokola 3. pantā noteiktās finansiālās kompensācijas pirmais maksājums ir pārskaitāms līdz 2004. gada 31. decembrim.
   Es būtu Jums pateicīgs, ja Jūs apstiprinātu Eiropas Kopienas piekrišanu šādai provizoriskai piemērošanai.
   Es būtu Jums pateicīgs, ka Jūs apstiprinātu šīs vēstules saņemšanu.
   Godātais kungs, lūdzu, pieņemiet manus visdziļākās cieņas apliecinājumus.

         Kotdivuāras valdības vārdā

   Man ir tas gods apstiprināt, ka saņemta Jūsu vēstule ar šīs dienas datumu, kuras saturs ir šāds:

      “Atsaucoties uz Protokolu, kas parakstīts 2004. gada 3. martā Briselē un ar ko nosaka zvejas iespējas un finansiālo kompensāciju laikposmam no 2004. gada 1. jūlija līdz 2007. gada 30. jūnijam, man ir tas gods Jūs informēt, ka Kotdivuāras valdība provizoriski piemēros minēto Protokolu no 2004. gada 1. jūlija līdz laikam, kad Protokols stāsies spēkā saskaņā ar tā 10. pantu, ar nosacījumu, ka Eiropas Kopiena rīkosies tāpat.
      Šādā gadījumā Protokola 3. pantā noteiktās finansiālās kompensācijas pirmais maksājums ir pārskaitāms līdz 2004. gada 31. decembrim.
      Es būtu Jums pateicīgs, ja Jūs apstiprinātu Eiropas Kopienas piekrišanu šādai provizoriskai piemērošanai.”

   Man ir tas gods apstiprināt, ka Eiropas Kopiena piekrīt šādai provizoriskai piemērošanai.
   Godātais kungs, lūdzu, pieņemiet manus visdziļākās cieņas apliecinājumus.

         Eiropas Savienības Padomes vārdā

   PROTOKOLS
   ar kuru laikposmam no 2004. gada 1. jūlija līdz 2007. gada 30. jūnijam nosaka zvejas iespējas un finansiālo kompensāciju, kas paredzēta Eiropas Ekonomikas kopienas un Kotdivuāras Republikas nolīgumā par zveju Kotdivuāras ūdeņos
   1. pants
   1.   Piemērojot Nolīguma 2. pantu, uz trīs gadu laikposmu, kas sākas 2004. gada 1. jūlijā, piešķir šādas zvejas iespējas:

               a)

               grunts zvejas saldētājtraleri, kas zvejo dziļūdens vēžveidīgos, galvkājus un pie grunts dzīvojošās zivis: 1 300 GT (1) (bruto tilpība) mēnesī vidēji gadā;

               b)

               tunzivju zvejas kuģi ar makšķerēm: 3 kuģi;

               c)

               kuģi āķu zvejai: 11 kuģi;

               d)

               tunzivju seineri: 34 kuģi.

         2.   Piemērojot Nolīguma 4. panta 1. punktu, kuģi, kas kuģo zem kādas Eiropas Kopienas dalībvalsts karoga, ir tiesīgi veikt zvejas darbības Kotdivuāras zvejas zonā vienīgi tad, ja tiem ir zvejas licence, kas izsniegta atbilstīgi šim protokolam un saskaņā ar pielikumā paredzētajiem nosacījumiem.
   2. pants
   Iepriekš 1. pantā paredzētās zvejas iespējas var pēc Eiropas Kopienas lūguma palielināt, savstarpēji vienojoties, tiktāl, ciktāl tās neapdraud Kotdivuāras resursu racionālu izmantošanu.
   Tādā gadījumā 3. panta 1. punktā minēto finansiālo kompensāciju palielina proporcionāli un pro rata temporis.
   3. pants
   1.   Finansiālo kompensāciju par 1. pantā paredzētajām zvejas iespējām, kā arī atbalstot 4. pantā paredzēto zvejas sektorpolitiku, nosaka EUR 1 065 000 gadā.
   2.   Šī finansiālā kompensācija attiecībā uz tunzivju zveju atbilst 9 000 tonnām tunzivju, kas vienā gadā nozvejotas Kotdivuāras ūdeņos. Ja Kopienas kuģu nozveja Kotdivuāras zvejas zonā pārsniedz šo daudzumu, iepriekšminēto summu proporcionāli palielina. Tomēr Kopienas maksājamās finansiālās kompensācijas kopapjoms nevar 1. punktā norādīto summu pārsniegt vairāk kā divreiz.
   3.   Ikgadējā finansiālā kompensācija ir izmaksājama, vēlākais, katra protokolā paredzētā gada 31. decembrī. Šīs finansiālās kompensācijas izmantošana ir vienīgi Kotdivuāras valdības kompetencē saskaņā ar šā protokola 4. pantā paredzētajiem tehniskajiem nosacījumiem.
   4. pants
   1.   Abas Puses vienojas par mērķiem, kas īstenojami Kotdivuāras zvejas resursu ilgtspējīgas apsaimniekošanas jomā. Šā protokola 3. panta 1. punktā paredzētā finansiālā kompensācija būs paredzēta, lai finansētu šo mērķu sasniegšanai paredzētas darbības, kuras paredzētas Kotdivuāras valdības daudzgadu sektorprogrammā, saskaņā ar šādu provizorisku sadalījumu:

               a)

               tādu zinātnisko programmu finansēšana – tostarp tralēšanas kampaņa, kuru veic okeanogrāfijas kuģis, – kuru mērķis ir uzlabot zvejas un bioloģiskās zināšanas par Kotdivuāras zvejas zonām: EUR 200 000;

               b)

               atbalsts zvejas uzraudzībai, kontrolei un novērošanai, tostarp zvejas kuģu satelītnovērošanas sistēmas ieviešanai (VMS) līdz šā protokola darbības otrā gada beigām: EUR 280 000;

               c)

               zivsaimniecības statistikas uzlabošana: EUR 100 000;

               d)

               atbalsts Kotdivuāras Lopkopības un zivsaimniecības resursu ministrijai (turpmāk “Ministrija”), formulējot un īstenojot zivsaimniecības attīstības politiku un stratēģijas: EUR 485 000.

         2.   Pirmajā protokola darbības gadā par 4. panta 1. punktā paredzētajām darbībām, kā arī par ikgadējām tām piešķirtajām summām lemj Ministrija saskaņā ar daudzgadu sektorprogrammu. Minēto programmu, ko Eiropas Komisijas Delegācijai Kotdivuārā iesniegs līdz 2004. gada 1. oktobrim, apstiprina Nolīguma 10. pantā paredzētā Apvienotā komiteja.
   Sākot ar protokola darbības otro gadu, Ministrija Eiropas Komisijas Delegācijai Kotdivuārā līdz 2005. gada 1. oktobrim un līdz 2006. gada 1. oktobrim iesniedz sīki izstrādātu ziņojumu par programmas īstenošanu un gūtajiem rezultātiem.
   Par visām izmaiņām, kas attiecas uz 4. panta 1. punktā paredzētajām darbībām, kā arī par tām paredzētajām summām, var lemt, abām Pusēm savstarpēji vienojoties.
   Pēc tam, kad Apvienotā komiteja apstiprinājusi daudzgadu sektorprogrammu protokola darbības pirmajā gadā un īstenošanas ziņojumu divos turpmākajos gados, ikgadējās summas pārskaita līdz katra gada 31. decembrim uz bankas kontu, ko paziņojusi Ministrija un apstiprinājusi Eiropas Komisija.
   Apvienotā komiteja sanāk, vēlākais, četrus mēnešus pēc protokola parakstīšanas datuma, tas ir, vēlākais, protokola derīguma termiņa katra gada 1. novembrī.
   Eiropas Komisija var lūgt Ministrijai jebkādu papildu informāciju par īstenošanas ziņojumu rezultātiem.
   5. pants
   Ja Eiropas Kopiena nepilda kādu no tās finansiālajiem pienākumiem, kas paredzēti 3. un 4. pantā, Kotdivuāras Republika var apturēt to savu pienākumu izpildi, kas izriet no zvejas nolīguma.
   6. pants
   Ja smagi apstākļi, kas nav dabas parādības, liedz veikt zvejas darbības Kotdivuāras zvejas zonā, Eiropas Kopiena var apturēt finansiālās kompensācijas maksājumus, abām Pusēm iepriekš apspriežoties.
   Finansiālās kompensācijas maksājumus atsāk, kad stāvoklis normalizējas, abām Pusēm apspriežoties un konstatējot, ka stāvoklis varētu būt labvēlīgs zvejas darbību atsākšanai.
   Saskaņā ar Nolīguma 4. pantu Kopienas kuģiem piešķirto licenču derīguma termiņu pagarina par laikposmu, kas vienāds ar laikposmu, kurā zvejas darbības bija apturētas.
   7. pants
   Pielikumu, kas pievienots Eiropas Ekonomikas kopienas un Kotdivuāras Republikas Nolīgumam par zveju Kotdivuāras ūdeņos, aizstāj ar šā protokola pielikumu.
   8. pants
   Eiropas Komisija un Kotdivuāras iestādes veic visus vajadzīgos pasākumus, lai novērtētu zvejas resursu stāvokli.
   Tāpēc izveido Kopīgu zinātnisko komiteju, kas tiekas regulāri un vismaz reizi gadā. Komitejas sastāvā ir zinātnieki, ko Puses izraugās, savstarpēji vienojoties.
   Lai vajadzības gadījumā, savstarpēji vienojoties, pielāgotu zvejas iespējas un nosacījumus, pamatojoties uz Zinātniskās komitejas secinājumiem un ņemot vērā labākos pieejamos zinātniskos atzinumus, abas Puses apspriežas Apvienotajā komitejā, kas paredzēta Nolīguma 10. pantā.
   9. pants
   Attiecībā uz jūrniekiem, kas strādā uz Eiropas Kopienas kuģiem, pilnībā attiecas SDO Deklarācija par pamatprincipiem un pamattiesībām darbavietā. Tas jo īpaši attiecas uz tiesībām dibināt organizācijas, uz darbinieku kolektīvas apspriešanās tiesību atzīšanu un uz diskriminācijas novēršanu saistībā ar amatu un profesiju.
   Vietējo jūrnieku darba līgumus, kuru vienu eksemplāru izsniedz parakstītājiem, slēdz starp rēderu pārstāvi vai pārstāvjiem un jūrniekiem un/vai viņu arodbiedrībām vai pārstāvjiem saziņā ar kompetentajām vietējām iestādēm. Šie līgumi jūrniekiem garantē iespēju izmantot viņiem piemērojamo sociālās nodrošināšanas režīmu, ietverot dzīvības, veselības un nelaimes gadījumu apdrošināšanu. Vietējo zvejnieku atalgojuma nosacījumi nevar būt nelabvēlīgāki par nosacījumiem, ko piemēro zvejas nolīguma parakstītājas valsts apkalpēm, un tie nekādā gadījumā nav nelabvēlīgāki par SDO normām.
   Ja darba devējs ir vietējais uzņēmums, darba līgumā norāda rēdera vārdu un tās valsts nosaukumu, zem kuras karoga kuģis brauc.
   Turklāt rēderis garantē vietējiem jūrniekiem, kas strādā uz kuģa, tādus pat dzīves un darba apstākļus, kādi ir Eiropas Kopienas jūrniekiem.
   10. pants
   Šis protokols stājas spēkā tā parakstīšanas dienā.
   To piemēro no 2004. gada 1. jūlija.

      (1)  Kā noteikts Padomes 2002. gada 20. decembra Regulā (EK) Nr. 2371/2002 (OV L 358, 31.12.2002., 59. lpp.).


title: Padomes Lēmums (2010. gada 3. jūnijs) par to, lai parakstītu un provizoriski piemērotu Nolīgumu starp Eiropas Savienību un Vjetnamas Sociālistiskās Republikas valdību par dažiem gaisa pārvadājumu aspektiem

text:
               5.11.2010

               LV

               Eiropas Savienības Oficiālais Vēstnesis

               L 288/1

         PADOMES LĒMUMS
   (2010. gada 3. jūnijs)
   par to, lai parakstītu un provizoriski piemērotu Nolīgumu starp Eiropas Savienību un Vjetnamas Sociālistiskās Republikas valdību par dažiem gaisa pārvadājumu aspektiem
   (2010/666/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome ar savu 2003. gada 5. jūnija lēmumu pilnvaroja Komisiju uzsākt sarunas ar trešām valstīm, lai ar nolīgumu Savienības līmenī aizstātu dažus noteikumus šobrīd spēkā esošajos divpusējos nolīgumos.

               (2)

               Komisija Savienības vārdā ir risinājusi sarunas par nolīgumu ar Vjetnamas Sociālistiskās Republikas valdību par dažiem gaisa pārvadājumu aspektiem (turpmāk “nolīgums”) saskaņā ar mehānismiem un direktīvām, kas minētas Padomes 2003. gada 5. jūnija lēmuma pielikumā.

               (3)

               Nolīgums, par kuru Komisija risina sarunas, būtu jāparaksta un jāpiemēro provizoriski, ņemot vērā tā iespējamo noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Savienības vārdā ir apstiprināta Nolīguma starp Eiropas Savienību un Vjetnamas Sociālistiskās Republikas valdību par dažiem gaisa pārvadājumu aspektiem parakstīšana, ņemot vērā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Līdz tā spēkā stāšanās dienai nolīgumu piemēro provizoriski no pirmā mēneša pirmās dienas pēc datuma, kad puses viena otrai paziņojušas par to, ka ir pabeigtas šim nolūkam vajadzīgās procedūras (1).
   4. pants
   Ar šo Padomes priekšsēdētājs tiek pilnvarots uzsākt nolīguma 7. panta 2. punktā paredzēto paziņošanas procedūru.
   5. pants
   Šis lēmums stājas spēkā tā pieņemšanas dienā.
   6. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2010. gada 3. jūnijā

            Padomes vārdā –

            priekšsēdētājs

         A. PÉREZ RUBALCABA

      (1)  Dienu, no kuras nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               5.11.2010

               LV

               Eiropas Savienības Oficiālais Vēstnesis

               L 288/1

         NOLĪGUMS
   starp Eiropas Savienību un Vjetnamas Sociālistiskās Republikas valdību par dažiem gaisa pārvadājumu aspektiem
   EIROPAS SAVIENĪBA,
   no vienas puses, un
   VJETNAMAS SOCIĀLISTISKĀS REPUBLIKAS VALDĪBA,
   no otras puses
   (turpmāk “Puses”),
   IEVĒROJOT, ka starp septiņpadsmit Eiropas Savienības dalībvalstīm un Vjetnamas Sociālistiskās Republikas valdību ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā Eiropas Savienības tiesību aktiem,
   IEVĒROJOT, ka Eiropas Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Savienības dalībvalstīm un trešām valstīm,
   IEVĒROJOT, ka saskaņā ar Eiropas Savienības tiesību aktiem Eiropas Savienības gaisa pārvadātājiem, kas reģistrēti kādā dalībvalstī, ir tiesības nediskriminējoši piekļūt lidojuma maršrutiem starp Eiropas Savienības dalībvalstīm un trešām valstīm,
   ŅEMOT VĒRĀ nolīgumus starp Eiropas Savienību un dažām trešām valstīm, kuros šo trešo valstu valstspiederīgajiem paredzēta iespēja kļūt par tādu gaisa pārvadātāju īpašniekiem, kam piešķirta licence saskaņā ar Eiropas Savienības tiesību aktiem,
   ATZĪSTOT, ka daži noteikumi, kas iekļauti starp Eiropas Savienības dalībvalstīm un Vjetnamas Sociālistiskās Republikas valdību noslēgtajos divpusējos gaisa pārvadājumu pakalpojumu nolīgumos un kas ir pretrunā Eiropas Savienības tiesību aktiem, jāsaskaņo ar šiem tiesību aktiem, tādējādi izveidojot labu juridisko pamatu gaisa pārvadājumiem starp Eiropas Savienību un Vjetnamas Sociālistisko Republiku un saglabājot šādu gaisa pārvadājumu nepārtrauktību,
   IEVĒROJOT, ka saskaņā ar Eiropas Savienības tiesību aktiem gaisa pārvadātāji principā nedrīkst slēgt nolīgumus, kuri var ietekmēt tirdzniecību starp Eiropas Savienības dalībvalstīm un kuru mērķis vai iedarbība ir nepieļaut, ierobežot vai traucēt konkurenci,
   ATZĪSTOT, ka noteikumi, kas iekļauti divpusējos gaisa pārvadājumu pakalpojumu nolīgumos starp Eiropas Savienības dalībvalstīm un Vjetnamas Sociālistiskās Republikas valdību un kas i) paredz pieņemt vai atbalsta nolīgumus starp uzņēmumiem, arī – uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos; vai ii) pastiprina šādu nolīgumu, lēmumu vai saskaņotu darbību ietekmi; vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, lai nepieļautu, kropļotu vai ierobežotu konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   IEVĒROJOT, ka Eiropas Savienības mērķis šajās sarunās nav palielināt kopējo gaisa pārvadājumu apjomu starp Eiropas Savienību un Vjetnamas Sociālistisko Republiku, ietekmēt līdzsvaru starp Eiropas Savienības gaisa pārvadātājiem un Vjetnamas Sociālistiskās Republikas gaisa pārvadātājiem vai apspriest grozījumus spēkā esošo divpusējo gaisa pārvadājumu pakalpojumu nolīgumu noteikumos, kas attiecas uz satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārīgi noteikumi
   1.   Šajā nolīgumā “dalībvalstis” ir Eiropas Savienības dalībvalstis un “ES Līgumi” ir Līgums par Eiropas Savienību un Līgums par Eiropas Savienības darbību.
   2.   Atsauces visos nolīgumos, kas uzskaitīti 1. pielikumā, attiecībā uz tādas dalībvalsts valstspiederīgajiem, kas ir šā nolīguma Puse, saprot kā atsauces attiecībā uz Eiropas Savienības dalībvalstu valstspiederīgajiem.
   3.   Atsauces visos nolīgumos, kas uzskaitīti 1. pielikumā, attiecībā uz tādas dalībvalsts gaisa pārvadātājiem vai aviokompānijām, kas ir šā nolīguma Puse, saprot kā atsauces attiecībā uz šīs dalībvalsts izraudzītajiem gaisa pārvadātājiem vai aviokompānijām.
   2. pants
   Pārvadātāja izraudzīšana dalībvalstī
   1.   Ar šā panta 2. un 3. punkta noteikumiem aizstāj attiecīgi 2. pielikuma a) un b) punktā uzskaitītos atbilstīgos noteikumus par gaisa pārvadātāja izraudzīšanu attiecīgajā dalībvalstī, tam piešķirtajām Vjetnamas Sociālistiskās Republikas valdības pilnvarām un atļaujām, kā arī attiecīgi par gaisa pārvadātāja pilnvaru vai atļauju atteikumu, atsaukšanu, apturēšanu vai ierobežošanu.
   2.   Saņemot informāciju par dalībvalsts veiktu pārvadātāja izraudzīšanu, Vjetnamas Sociālistiskās Republikas valdība ar minimālu procesuālu kavēšanos piešķir atbilstīgas pilnvaras un atļaujas ar noteikumu, ka:

               i)

               gaisa pārvadātājs saskaņā ar ES Līgumiem veic uzņēmējdarbību tās dalībvalsts teritorijā, kura to izraudzījusi, un tam ir derīga darbības licence atbilstīgi Eiropas Savienības tiesību aktiem; un

               ii)

               gaisa pārvadātāja efektīvu reglamentējošo kontroli veic un uztur tā dalībvalsts, kas atbild par gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde; un

               iii)

               gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie un/vai citas 3. pielikumā uzskaitītās valstis un/vai to valstspiederīgie.

         3.   Vjetnamas Sociālistiskās Republikas valdība var atteikties izsniegt, var atsaukt, apturēt vai ierobežot dalībvalsts izraudzīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar ES Līgumiem neveic uzņēmējdarbību tās dalībvalsts teritorijā, kura to izraudzījusi, vai tam nav derīgas darbības licences atbilstīgi Eiropas Savienības tiesību aktiem; vai

               ii)

               gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisa kuģa ekspluatanta apliecības izsniegšanu, vai izraudzīšanas dokumentā nav skaidri norādīta attiecīgā aeronavigācijas atbildīgā iestāde; vai

               iii)

               gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie un/vai citas 3. pielikumā uzskaitītās valstis un/vai to valstspiederīgie.

         Izmantojot savas tiesības saskaņā ar šo punktu, Vjetnamas Sociālistiskās Republikas valdība nediskriminē Eiropas Savienības gaisa pārvadātājus to valstiskās piederības dēļ.
   3. pants
   Drošums
   1.   Ar šā panta 2. punkta noteikumiem papildina 2. pielikuma c) punktā minētos pantus.
   2.   Ja dalībvalsts ir izraudzījusi gaisa pārvadātāju, kura reglamentējošo kontroli veic un uztur cita dalībvalsts, tad Vjetnamas Sociālistiskās Republikas valdības tiesības saskaņā ar drošības noteikumiem nolīgumā starp dalībvalsti, kas izraudzījusi gaisa pārvadātāju, un Vjetnamas Sociālistisko Republiku vienlīdz attiecas gan uz šīs citas dalībvalsts veikto drošības standartu pieņemšanu, izpildi un uzturēšanu, gan arī uz gaisa pārvadātāja darbības atļauju.
   4. pants
   Atbilstība konkurences noteikumiem
   1.   Divpusējie gaisa pārvadājumu pakalpojumu nolīgumi, kas noslēgti starp dalībvalstīm un Vjetnamas Sociālistiskās Republikas valdību, neskar Pušu konkurences noteikumus.
   2.   Nolīguma 2. pielikuma d) punktā uzskaitītie noteikumi vairs nav spēkā.
   5. pants
   Nolīguma pielikumi
   Šā nolīguma pielikumi ir tā sastāvdaļa.
   6. pants
   Pārskatīšana vai grozīšana
   Puses jebkurā laikā var pārskatīt vai grozīt šo nolīgumu ar savstarpēju piekrišanu.
   7. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas attiecīgās iekšējās procedūras, kas nepieciešamas, lai nolīgums stātos spēkā.
   2.   Neatkarīgi no 1. punkta Puses piekrīt piemērot šo nolīgumu provizoriski no pirmā mēneša pirmās dienas pēc dienas, kad Puses paziņo viena otrai par šim nolūkam vajadzīgo procedūru pabeigšanu.
   3.   Nolīgumi un citi noteikumi starp dalībvalstīm un Vjetnamas Sociālistiskās Republikas valdību, kas šā nolīguma parakstīšanas dienā vēl nav stājušies spēkā un netiek piemēroti provizoriski, ir uzskaitīti 1. pielikuma b) punktā. Šo nolīgumu piemēro visiem šādiem nolīgumiem un noteikumiem, tiklīdz tie stājas spēkā vai tos piemēro provizoriski.
   8. pants
   Darbības izbeigšana
   1.   Gadījumā, ja tiek izbeigts kāds no 1. pielikumā uzskaitītajiem nolīgumiem, vienlaikus spēku zaudē visi šā nolīguma noteikumi, kas saistīti ar attiecīgo 1. pielikumā minēto nolīgumu.
   2.   Gadījumā, ja tiek izbeigti visi 1. pielikumā uzskaitītie nolīgumi, vienlaikus spēku zaudē arī šis nolīgums.

      To apliecinot, attiecīgi pilnvarotas personas ir parakstījušas šo nolīgumu.
      Sagatavots Briselē divos eksemplāros 2010. gada 4. oktobrī angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un vjetnamiešu valodā.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   1. PIELIKUMS

      Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Vjetnamas Sociālistiskās Republikas valdību un Eiropas Savienības dalībvalstīm, kuri šā nolīguma parakstīšanas brīdī ir bijuši noslēgti, parakstīti un/vai tikuši piemēroti provizoriski:

                           —

                           Gaisa pārvadājumu pakalpojumu nolīgums starp Austrijas federālo valdību un Vjetnamas Sociālistiskās Republikas valdību, kas noslēgts Hanojā 1995. gada 27. martā, turpmāk 2. pielikuma tekstā “Vjetnamas un Austrijas nolīgums”:

                                       —

                                       jaunākie grozījumi izdarīti ar Saprašanās protokolu, kas noslēgts Hanojā 2006. gada 5. aprīlī,

                           —

                           Nolīgums starp Beļģijas Karalistes valdību un Vjetnamas Sociālistiskās Republikas valdību par gaisa transportu, kas noslēgts Briselē 1992. gada 21. oktobrī, turpmāk 2. pielikuma tekstā “Vjetnamas un Beļģijas nolīgums”,

                           —

                           Nolīgums starp Bulgārijas Tautas Republikas valdību un Vjetnamas Sociālistiskās Republikas valdību par gaisa pārvadājumiem, kas noslēgts Sofijā 1979. gada 1. oktobrī, turpmāk 2. pielikuma tekstā “Vjetnamas un Bulgārijas nolīgums”,

                           —

                           Nolīgums starp Čehijas Republikas valdību un Vjetnamas Sociālistiskās Republikas valdību par gaisa pārvadājumiem, kas noslēgts Prāgā 1997. gada 23. maijā, turpmāk 2. pielikuma tekstā “Vjetnamas un Čehijas nolīgums”,

                           —

                           Gaisa pārvadājumu pakalpojumu nolīgums starp Dānijas Karalistes valdību un Vjetnamas Sociālistiskās Republikas valdību, kas noslēgts Hanojā 1997. gada 25. septembrī, turpmāk 2. pielikuma tekstā “Vjetnamas un Dānijas nolīgums”:

                                       —

                                       lasāms kopā ar saprašanās memorandu starp Dānijas Karalisti, Norvēģijas Karalisti un Zviedrijas Karalisti un Vjetnamas Sociālistisko Republiku, kas parakstīts Hanojā 1997. gada 25. septembrī,

                           —

                           Gaisa pārvadājumu pakalpojumu nolīgums starp Somijas Republikas valdību un Vjetnamas Sociālistiskās Republikas valdību, kas parakstīts Hanojā 2000. gada 26. oktobrī, turpmāk 2. pielikuma tekstā “Vjetnamas un Somijas nolīgums”,

                           —

                           Gaisa pārvadājumu pakalpojumu nolīgums starp Francijas Republikas valdību un Vjetnamas Sociālistiskās Republikas valdību, kas noslēgts Parīzē 1977. gada 14. aprīlī, turpmāk 2. pielikuma tekstā “Vjetnamas un Francijas nolīgums”,

                           —

                           Gaisa transporta nolīgums starp Vācijas Federatīvās Republikas valdību un Vjetnamas Sociālistiskās Republikas valdību, kas noslēgts Bonnā 1994. gada 26. augustā, turpmāk 2. pielikuma tekstā “Vjetnamas un Vācijas nolīgums”,

                           —

                           Nolīgums starp Ungārijas Republikas valdību un Vjetnamas Sociālistiskās Republikas valdību par gaisa pārvadājumiem, kas noslēgts Hanojā 1998. gada 4. februārī, turpmāk 2. pielikuma tekstā “Vjetnamas un Ungārijas nolīgums”,

                           —

                           Nolīgums starp Luksemburgas Lielhercogistes valdību un Vjetnamas Sociālistiskās Republikas valdību par gaisa pārvadājumiem, kas noslēgts Luksemburgā 1994. gada 26. oktobrī, turpmāk 2. pielikuma tekstā “Vjetnamas un Luksemburgas nolīgums”,

                           —

                           Nolīgums starp Nīderlandes Karalisti un Vjetnamas Sociālistisko Republiku par gaisa pārvadājumiem starp to teritorijām un ārpus tām, kas noslēgts Hanojā 1993. gada 1. oktobrī, turpmāk 2. pielikuma tekstā “Vjetnamas un Nīderlandes nolīgums”,

                           —

                           Civilā gaisa transporta nolīgums starp Polijas Tautas Republikas valdību un Vjetnamas Sociālistiskās Republikas valdību, kas noslēgts Varšavā 1976. gada 11. septembrī, turpmāk 2. pielikuma tekstā “Vjetnamas un Polijas nolīgums”,

                           —

                           Gaisa transporta nolīgums starp Portugāles Republikas valdību un Vjetnamas Sociālistiskās Republikas valdību, kas noslēgts Lisabonā 1998. gada 3. februārī, turpmāk 2. pielikuma tekstā “Vjetnamas un Portugāles nolīgums”,

                           —

                           Civilās gaisa satiksmes nolīgums starp Rumānijas Sociālistiskās Republikas valdību un Vjetnamas Sociālistiskās Republikas valdību, kas noslēgts Hanojā 1979. gada 26. jūnijā, turpmāk 2. pielikuma tekstā “Vjetnamas un Rumānijas nolīgums”,

                           —

                           Gaisa pārvadājumu pakalpojumu nolīgums starp Zviedrijas Karalistes valdību un Vjetnamas Sociālistiskās Republikas valdību, kas noslēgts Hanojā 1997. gada 25. septembrī, turpmāk 2. pielikuma tekstā “Vjetnamas un Zviedrijas nolīgums”:

                                       —

                                       lasāms kopā ar saprašanās memorandu starp Dānijas Karalisti, Norvēģijas Karalisti un Zviedrijas Karalisti un Vjetnamas Sociālistisko Republiku, kas parakstīts Hanojā 1997. gada 25. septembrī,

                           —

                           Gaisa transporta nolīgums starp Slovākijas Republikas valdību un Vjetnamas Sociālistiskās Republikas valdību, kas noslēgts Hanojā 1997. gada 6. novembrī, turpmāk 2. pielikuma tekstā “Vjetnamas un Slovākijas nolīgums”,

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Vjetnamas Sociālistiskās Republikas valdību par gaisa pārvadājumiem, kas noslēgts Londonā 1994. gada 19. augustā, turpmāk 2. pielikuma tekstā “Vjetnamas un Apvienotās Karalistes nolīgums”:

                                       —

                                       jaunākie grozījumi izdarīti ar notu apmaiņu, kas veikta Hanojā 2000. gada 8. un 26. septembrī.

               b)

               Gaisa pārvadājumu pakalpojumu nolīgumi un citas vienošanās, kas parafētas vai parakstītas starp Vjetnamas Sociālistiskās Republikas valdību un Eiropas Savienības dalībvalstīm un kas šā nolīguma parakstīšanas dienā vēl nav stājušās spēkā un netiek piemērotas provizoriski.

         2. PIELIKUMS

      Šā nolīguma 1. pielikumā uzskaitīto un 2. līdz 4. pantā minēto nolīgumu pantu saraksts

               a)

               Pārvadātāja izraudzīšana dalībvalstī:

                           —

                           Vjetnamas un Austrijas nolīguma 3. panta 5. punkts,

                           —

                           Vjetnamas un Bulgārijas nolīguma 3. panta 4. punkts,

                           —

                           Vjetnamas un Dānijas nolīguma 3. panta 4. punkts,

                           —

                           Vjetnamas un Čehijas nolīguma 4. panta 4. punkts,

                           —

                           Vjetnamas un Somijas nolīguma 4. panta 5. punkts,

                           —

                           Vjetnamas un Francijas nolīguma 7. panta 4. punkts,

                           —

                           Vjetnamas un Vācijas nolīguma 3. panta 4. punkts,

                           —

                           Vjetnamas un Ungārijas nolīguma 3. panta 4. punkts,

                           —

                           Vjetnamas un Luksemburgas nolīguma 3. panta 4. punkts,

                           —

                           Vjetnamas un Nīderlandes nolīguma 4. panta 4. punkts,

                           —

                           Vjetnamas un Polijas nolīguma 3. panta 2. punkts,

                           —

                           Vjetnamas un Portugāles nolīguma 3. panta 4. punkts,

                           —

                           Vjetnamas un Rumānijas nolīguma 3. pants,

                           —

                           Vjetnamas un Zviedrijas nolīguma 3. panta 4. punkts,

                           —

                           Vjetnamas un Slovākijas nolīguma 3. panta 4. punkts,

                           —

                           Vjetnamas un Apvienotās Karalistes nolīguma 4. panta 4. punkts.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Vjetnamas un Austrijas nolīguma 4. panta 1. punkta a) apakšpunkts,

                           —

                           Vjetnamas un Beļģijas nolīguma 5. panta 1. punkta d) apakšpunkts,

                           —

                           Vjetnamas un Bulgārijas nolīguma 4. panta a) punkts,

                           —

                           Vjetnamas un Čehijas nolīguma 5. panta 1. punkta a) apakšpunkts,

                           —

                           Vjetnamas un Dānijas nolīguma 4. panta 1. punkta a) apakšpunkts,

                           —

                           Vjetnamas un Somijas nolīguma 5. panta 1. punkta a) apakšpunkts,

                           —

                           Vjetnamas un Francijas nolīguma 9. panta 1. punkta a) apakšpunkts,

                           —

                           Vjetnamas un Vācijas nolīguma 4. panta 1. punkts,

                           —

                           Vjetnamas un Ungārijas nolīguma 4. panta 1. punkta a) apakšpunkts,

                           —

                           Vjetnamas un Luksemburgas nolīguma 4. panta 1. punkta c) apakšpunkts,

                           —

                           Vjetnamas un Nīderlandes nolīguma 5. panta 1. punkta c) apakšpunkts,

                           —

                           Vjetnamas un Polijas nolīguma 4. panta 1. punkts,

                           —

                           Vjetnamas un Portugāles nolīguma 4. panta 1. punkta a) apakšpunkts,

                           —

                           Vjetnamas un Rumānijas nolīguma 4. pants,

                           —

                           Vjetnamas un Zviedrijas nolīguma 4. panta 1. punkta a) apakšpunkts,

                           —

                           Vjetnamas un Slovākijas nolīguma 4. panta 1. punkta a) apakšpunkts,

                           —

                           Vjetnamas un Apvienotās Karalistes nolīguma 5. panta 1. punkta a) apakšpunkts.

               c)

               Drošums:

                           —

                           Vjetnamas un Austrijas nolīguma 6.a pants,

                           —

                           Vjetnamas un Beļģijas nolīguma 7. pants,

                           —

                           Vjetnamas un Čehijas nolīguma 11. pants,

                           —

                           Vjetnamas un Somijas nolīguma 18. pants,

                           —

                           Vjetnamas un Francijas nolīguma 4. pants,

                           —

                           Vjetnamas un Ungārijas nolīguma 9. pants,

                           —

                           Vjetnamas un Luksemburgas nolīguma 6. pants,

                           —

                           Vjetnamas un Nīderlandes nolīguma 14. pants,

                           —

                           Vjetnamas un Rumānijas nolīguma 9. pants,

                           —

                           Vjetnamas un Slovākijas nolīguma 7. pants,

                           —

                           Vjetnamas un Apvienotās Karalistes nolīguma 9.a pants.

               d)

               Atbilstība konkurences noteikumiem:

                           —

                           Vjetnamas un Beļģijas nolīguma 13. panta 1. un 7. punkts,

                           —

                           Vjetnamas un Bulgārijas nolīguma 9. panta 3. līdz 8. punkts,

                           —

                           Vjetnamas un Čehijas nolīguma 7. panta 2. punkts,

                           —

                           Vjetnamas un Dānijas nolīguma 11. panta 2. punkts,

                           —

                           Vjetnamas un Francijas nolīguma 12. panta 2. līdz 7. punkts,

                           —

                           Vjetnamas un Ungārijas nolīguma 6. panta 1. un 4. līdz 6. punkts,

                           —

                           Vjetnamas un Luksemburgas nolīguma 11. panta 2. līdz 4. punkts,

                           —

                           Vjetnamas un Nīderlandes nolīguma 6. panta 2. līdz 6. punkts,

                           —

                           Vjetnamas un Polijas nolīguma 20. panta 2. un 4. punkts,

                           —

                           Vjetnamas un Portugāles nolīguma 16. panta 2. līdz 6. punkts,

                           —

                           Vjetnamas un Rumānijas nolīguma 14. panta 1. līdz 6. punkts,

                           —

                           Vjetnamas un Slovākijas Republikas 12. panta 3., 5. un 6. punkts,

                           —

                           Vjetnamas un Zviedrijas nolīguma 11. panta 2. punkts,

                           —

                           Vjetnamas un Apvienotās Karalistes nolīguma 7. panta 3. un 4. punkts.

         3. PIELIKUMS

      Šā nolīguma 2. pantā minēto citu valstu saraksts

               a)

               Īslandes Republika (saskaņā ar Līgumu par Eiropas Ekonomikas zonu);

               b)

               Lihtenšteinas Firstiste (saskaņā ar Līgumu par Eiropas Ekonomikas zonu);

               c)

               Norvēģijas Karaliste (saskaņā ar Līgumu par Eiropas Ekonomikas zonu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).


title: 2011/370/ES: Padomes Lēmums ( 2011. gada 20. jūnijs ), ar ko ieceļ Reģionu komitejas locekļa aizstājēju no Spānijas

text:
               25.6.2011

               LV

               Eiropas Savienības Oficiālais Vēstnesis

               L 166/26

         PADOMES LĒMUMS
   (2011. gada 20. jūnijs),
   ar ko ieceļ Reģionu komitejas locekļa aizstājēju no Spānijas
   (2011/370/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Albert MORENO HUMET kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā par locekļa aizstājēju tiek iecelts:

               —

               Senén FLORENSA I PALAU kungs, Secretario de Asuntos Exteriores, Generalitat de Cataluña.

         2. pants
   Šis lēmums stājas spēkā tā pieņemšanas dienā.

      Luksemburgā, 2011. gada 20. jūnijā

            Padomes vārdā –

            priekšsēdētājs

         MATOLCSY Gy.

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Eiropas Savienības Oficiālo publikāciju biroja struktūra un darbība Eiropas Parlamenta 2009. gada 19. februāra lēmums par Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas un Reģionu komitejas lēmuma projektu par Eiropas Savienības Oficiālo publikāciju biroja struktūru un darbību (2008/2164(ACI))#PIELIKUMS

text:
               25.3.2010

               LV

               Eiropas Savienības Oficiālais Vēstnesis

               CE 76/112

         Ceturtdiena, 2009. gada 19. februārisEiropas Savienības Oficiālo publikāciju biroja struktūra un darbība
   P6_TA(2009)0079
   Eiropas Parlamenta 2009. gada 19. februāra lēmums par Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas un Reģionu komitejas lēmuma projektu par Eiropas Savienības Oficiālo publikāciju biroja struktūru un darbību (2008/2164(ACI))
   2010/C 76 E/25

      Eiropas Parlaments,
   ņemot vērā priekšsēdētāja 2008. gada 1. oktobra vēstuli,
   ņemot vērā Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas un Reģionu komitejas lēmuma projektu par Eiropas Savienības Oficiālo publikāciju biroja struktūru un darbību (SEC(2008)2109 - C6-0256/2008),
   ņemot vērā EK līguma 254. panta 1. un 2. punktu,
   ņemot vērā Deklarāciju Nr. 3 par Eiropas Kopienas dibināšanas līguma 10. pantu, kas pievienota Starpvaldību konferences, kurā tika pieņemts Nicas līgums, Nobeiguma aktam,
   ņemot vērā Padomes 2009. gada 26. janvāra vēstuli, ar kuru pārējās iestādes un struktūras, kas atbildīgas par Publikāciju biroja izveidi, tiek informētas par dažiem pārlabojumiem lēmuma projektā, kuru Publikāciju biroja pārvaldības komiteja apstiprināja 2001. gada 9. janvārī un Padome pieņēma 2009. gada 19. janvārī (1),
   ņemot vērā Reglamenta 120. panta 1. punktu,
   ņemot vērā Konstitucionālo jautājumu komitejas ziņojumu un Juridiskās komitejas atzinumu (A6-0426/2008),

               A.

               tā kā Eiropas Kopienu Oficiālo publikāciju biroju (EKOPB, turpmāk tekstā — “Publikāciju birojs”) dibināja 1969. gadā ar Eiropas Parlamenta, Padomes, Komisijas, Tiesas un Ekonomikas un sociālo lietu komitejas Lēmumu 69/13/ Euratom/EOTK/EEK (2),

               B.

               tā kā 1980. gadā šo lēmumu grozīja (3) un 2000. gadā atcēla un aizstāja ar jaunu lēmumu (4),

               C.

               tā kā Parlaments 2004. gada 29. janvāra rezolūcijas par 2001. gada budžeta izpildes apstiprināšanu (5) 45. punktā ir iekļāvis šādu apsvērumu: “[Parlaments…] uzskata, ka ir īpaši grūti noteikt skaidru politisko atbildību attiecībā uz starpiestāžu struktūrām, kā to pierāda EKOPB gadījums; tāpēc aicina iestādes pārskatīt tiesību normas, kuras tiek piemērotas starpiestāžu struktūrām, tomēr neapstrīdot iestāžu sadarbības principu, kuru ievērojot Eiropas budžetā tiek ietaupīti ievērojami līdzekļi; tāpēc aicina Eiropas iestādes mainīt starpiestāžu struktūru tiesisko pamatojumu tā, lai varētu skaidri sadalīt administratīvo un politisko atbildību;”,

               D.

               tā kā Komisija ir iesniegusi jauna lēmuma projektu, ar kuru atsauktu un aizstātu pašreiz spēkā esošo Lēmumu 2000/459/EK, EOTK, Euratom,

               E.

               tā kā lēmuma projektā ir paredzēts precīzāk noteikt Eiropas Savienības Publikāciju biroja kompetences un uzdevumus, iestāžu atbildību, kā arī pārvaldības komitejas un biroja direktora lomu,

               F.

               tā kā birojs ir struktūra, kas izveidota iestāžu savstarpējas vienošanās rezultātā, un tādējādi atbilst iestāžu nolīguma kritērijiem,

               G.

               tā kā iesaistīto iestāžu ģenerālsekretāri 2008. gada 18. aprīlī apstiprināja lēmuma projektu un 2008. gada 3. septembrī to apstiprināja Parlamenta Prezidijs,

               H.

               tā kā Reglamenta 120. panta 1. punktā paredzēts, ka iestāžu nolīgumus paraksta priekšsēdētājs pēc tam, kad tos ir izvērtējusi komiteja, kuras pārziņā ir konstitucionālie jautājumi, un kad tos ir apstiprinājis Parlaments,

               1.

               apstiprina lēmuma projektu ar pielikumā pievienotajiem Padomes pārlabojumiem;

               2.

               uzdod priekšsēdētājam šo lēmumu informācijai nosūtīt Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai un Reģionu komitejai.

      (1)  Dokuments Nr. 14485/1/08 REV 1 un REV 2.

      (2)  OV L 13, 18.1.1969., 19. lpp.

      (3)  1980. gada 7. februāra Lēmums 80/443/EEK, Euratom, EOTK, ar ko groza 1969. gada 16. janvāra Lēmumu, ar kuru izveido Eiropas Kopienu Oficiālo publikāciju biroju (OV L 107, 25.4.1980., 44. lpp.).

      (4)  Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas un Reģionu komitejas 2000. gada 20. jūlija Lēmums 2000/459/EK, EOTK, Euratom par Eiropas Kopienu Oficiālo publikāciju biroja struktūru un darbību (OV L 183, 22.7.2000, 12. lpp.).

      (5)  Eiropas Parlamenta 2004. gada 29. janvāra rezolūcija par Komisijas veiktajiem pasākumiem saistībā ar apsvērumiem, kas minēti rezolūcijā, kura ir pievienota lēmumam par Eiropas Savienības 2001. gada vispārējā budžeta izpildes apstiprināšanu (OV C 96 E, 21.4.2004., 112. lpp.).

      Ceturtdiena, 2009. gada 19. februārisPIELIKUMS

         Projekts
         EIROPAS PARLAMENTA, PADOMES, KOMISIJAS, TIESAS, REVĪZIJAS PALĀTAS, EIROPAS EKONOMIKAS UN SOCIĀLO LIETU KOMITEJAS UN REĢIONU KOMITEJAS LĒMUMS
         (… gada…)
         par Eiropas Savienības Oficiālo publikāciju biroja struktūru un darbību
         EIROPAS PARLAMENTS,
         PADOME,
         KOMISIJA,
         TIESA,
         REVĪZIJAS PALĀTA,
         EIROPAS EKONOMIKAS UN SOCIĀLO LIETU KOMITEJA,
         REĢIONU KOMITEJA,
         ņemot vērā Līgumu par Eiropas Savienību,
         ņemot vērā Eiropas Kopienas dibināšanas līgumu,
         ņemot vērā Eiropas Atomenerģijas kopienas dibināšanas līgumu,
         tā kā:

                     (1)

                     Eiropas Kopienu Oficiālo publikāciju birojs (turpmāk “Birojs”) atrodas Luksemburgā, tas ir noteikts 8. pantā dalībvalstu valdību pārstāvju 1965. gada 8. aprīļa lēmumā par dažu Kopienu iestāžu un struktūrvienību pagaidu atrašanās vietu (1). Minēto noteikumu pēdējo reizi īstenoja ar Lēmumu 2000/459/EK, EOTK, Euratom
                         (2).

                     (2)

                     Uz Biroju attiecas noteikumi un reglaments, ko piemēro Eiropas Kopienu ierēdņiem un pārējiem darbiniekiem. Būtu jāņem vērā jaunākie grozījumi šajos noteikumos un reglamentā.

                     (3)

                     Eiropas Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (3), (turpmāk “ Finanšu regula”) paredz īpašus noteikumus saistībā ar Biroja darbību.

                     (4)

                     Izdošanas pakalpojumu jomā ir notikusi ievērojama tehnoloģiskā attīstība, kas jāņem vērā Biroja darbībā.

                     (5)

                     Skaidrības labad Lēmums 2000/459/EK, EOTK, Euratom ir jāatceļ un jāaizstāj ar šo lēmumu,

               IR PIEŅĒMUŠI ŠO LĒMUMU.
         1. pants
         Publikāciju birojs
         1.   Eiropas Savienības Oficiālo publikāciju birojs (turpmāk “Birojs”) ir starpiestāžu birojs, kura uzdevums ir cik vien iespējams efektīvi publicēt Eiropas Kopienu un Eiropas Savienības iestāžu publikācijas.
         Šim nolūkam Birojs, no vienas puses, ļauj iestādēm pildīt to pienākumus tiesību aktu publicēšanas jomā un, no otras puses, veicina informācijas un komunikācijas politikas tehnisko risinājumu un īstenošanu savas kompetences jomās.
         2.   Biroju vada direktors atbilstoši stratēģiskajām pamatnostādnēm, ko noteikusi pārvaldības komiteja. Izņemot šajā lēmumā paredzētos noteikumus par Biroja starpiestāžu funkcijām, Birojs piemēro Komisijas administratīvās un finanšu procedūras. Minēto procedūru izveidošanā Komisija ņem vērā Biroja specifiku.
         2. pants
         Definīcijas
         Šajā lēmumā piemēro šādas definīcijas:
         1)   “publicēšana”– visas darbības jebkāda veida un formas publikāciju izstrādei, pārbaudei, starptautisku standarta numuru un/vai kataloga numuru piešķiršanai, šo publikāciju izdošanai, katalogu sagatavošanai, indeksēšanai, izplatīšanai, veicināšanai, pārdošanai, uzglabāšanai un arhivēšanai ar jebkādiem pašreizējiem vai nākotnē izmantojamiem līdzekļiem;
         2)   “publikācijas”– visi teksti, kas publicēti jebkurā formātā un jebkuros datu nesējos un kam ir starptautisks standarta numurs un/vai kataloga numurs;
         3)   “obligātās publikācijas”– publikācijas, kas izdotas saskaņā ar Līgumiem vai citiem tiesību aktiem;
         4)   “neobligātās publikācijas”– publikācijas, kas izdotas katras iestādes prerogatīvu ietvaros;
         5)   “autortiesību pārvaldība”– apstiprinājums, ka autoru dienestiem ir autortiesības vai atkārtotas izmantošanas tiesības, un Biroja veikta šo tiesību pārvalde attiecībā uz publikācijām, kuru izdošana uzticēta Birojam;
         6)   “tīrie ieņēmumi no pārdošanas”– kopējā rēķinu summa, no kuras atņemtas piešķirtās tirdzniecības atlaides, kā arī pārvaldības, iekasēšanas un banku pakalpojumu izmaksas;
         7)   “iestādes”– ar Līgumiem vai saskaņā ar tiem izveidotās iestādes, biroji un aģentūras.
         3. pants
         Biroja pilnvaras
         1.   Biroja pilnvaras aptver šādas jomas:

                     a)

                        Eiropas Savienības Oficiālā Vēstneša (turpmāk “Oficiālais Vēstnesis”) izdošana un tā autentiskuma nodrošināšana;

                     b)

                     citu obligāto publikāciju izdošana;

                     c)

                     Birojam uzticēto neobligāto publikāciju izdošana vai kopīga izdošana katras iestādes prerogatīvu ietvaros, jo īpaši saistībā ar iestāžu komunikācijas pasākumiem;

                     d)

                     publikāciju izdošana vai kopīga izdošana pēc savas iniciatīvas, iekļaujot publikācijas, kuru mērķis ir veicināt paša Biroja pakalpojumus; šajā saistībā Birojs var nodrošināt tulkojumus, izmantojot pakalpojumu līgumu;

                     e)

                     sabiedrībai paredzēto elektroniskās versijas izdevumu izstrāde, uzturēšana un atjaunināšana;

                     f)

                     visu tiesību aktu un citu oficiālo tekstu piekļuves nodrošināšana sabiedrībai;

                     g)

                     iestāžu visu publikāciju uzglabāšana un piekļuves nodrošināšana sabiedrībai elektroniskā formātā;

                     h)

                     starptautisku standarta numuru un/vai kataloga numuru piešķiršana iestāžu publikācijām;

                     i)

                     iestāžu publikāciju pavairošanas un tulkošanas tiesību pārvalde;

                     j)

                     to publikāciju un pakalpojumu veicināšana un pārdošana, ko Birojs piedāvā sabiedrībai.

               2.   Birojs iestādēm sniedz padomus un palīdzību saistībā ar:

                     a)

                     šo iestāžu publikāciju programmu izstrādi un plānošanu;

                     b)

                     izdošanas projektu īstenošanu, neraugoties uz izdošanas veidu;

                     c)

                     izdevumu projektu izkārtojuma un dizaina veidošanu;

                     d)

                     informācijas nodrošināšanu par publikāciju tirgus tendencēm dalībvalstīs, ka arī par tematiem un virsrakstiem, kas varētu piesaistīt visplašākās publikas interesi;

                     e)

                     tirāžas noteikšanu un izplatīšanas plānu sagatavošanu;

                     f)

                     publikāciju cenu noteikšanu un to pārdošanu;

                     g)

                     iestāžu bezmaksas vai maksas publikāciju veicināšanu, izplatīšanu un izvērtēšanu;

                     h)

                     sabiedrībai paredzēto interneta vietņu un interneta pakalpojumu analīzi, izvērtēšanu un izveidi;

                     i)

                     pamatlīgumu sagatavošanu attiecībā uz izdevējdarbību;

                     j)

                     tehnoloģiskās pārraudzības nodrošināšanu saistībā ar publicēšanas sistēmām.

               4. pants
         Iestāžu pienākumi
         1.   Lēmumi par katras iestādes publikāciju izdošanu ir vienīgi šīs iestādes ziņā.
         2.   Iestādes izdod savas obligātās publikācijas, izmantojot Biroja pakalpojumus.
         3.   Iestādes var izdod savas neobligātās publikācijas, neiesaistot Biroju. Šādā gadījumā iestādes Biroju lūdz piešķirt starptautiskus standarta numurus un/vai kataloga numurus un iesniedz Birojam jebkura formāta publikācijas elektronisko versiju, kā arī, vajadzības gadījumā, publikācijas divus eksemplārus papīra formā.
         4.   Iestādes apņemas garantēt jebkuru publikācijas sastāvdaļu visas pavairošanas, tulkošanas un izplatīšanas tiesības.
         5.   Attiecībā uz savām publikācijām iestādes apņemas sagatavot izplatīšanas plānu, ko apstiprina Birojs.
         6.   Iestādes ar Biroju var noslēgt nolīgumus par pakalpojumiem, lai noteiktu sadarbības kārtību.
         5. pants
         Biroja pienākumi
         1.   Biroja uzdevumu veikšanā iekļautas šādas darbības:

                     a)

                     dokumentu apkopošana publicēšanai;

                     b)

                     jebkura formāta un datu nesēja tekstu un citu elementu sagatavošana, grafiskais dizains, labošana, noformēšana un pārbaude saskaņā ar iestāžu norādījumiem un tipogrāfiskā un lingvistiskā noformējuma normām, kas noteiktas sadarbībā ar iestādēm;

                     c)

                     publikāciju indeksācija un kataloģizēšana;

                     d)

                        Oficiālajā Vēstnesī publicēto tekstu un citu oficiālo tekstu dokumentārā analīze;

                     e)

                     tiesību aktu konsolidācija;

                     f)

                     daudzvalodu vārdnīcas Eurovoc pārvaldība, izveide, atjaunināšana un izplatīšana;

                     g)

                     drukāšanas organizēšana, izmantojot līgumu partneru pakalpojumus;

                     h)

                     darba izpildes uzraudzība;

                     i)

                     kvalitātes kontrole;

                     j)

                     pieņemšana saistībā ar kvalitāti un kvantitāti;

                     k)

                        Oficiālā Vēstneša, citu oficiālo tekstu un neobligāto publikāciju fiziskā un elektroniskā izplatīšana;

                     l)

                     uzglabāšana;

                     m)

                     fiziska un elektroniska arhivēšana;

                     n)

                     izpārdoto publikāciju pārpublicēšana un drukāšana pēc pieprasījuma;

                     o)

                     iestāžu publikāciju konsolidēta kataloga izveide;

                     p)

                     pārdošana, tostarp rēķinu izrakstīšana, ieņēmumu iekasēšana un izmaksāšana un parādu pārvaldība;

                     q)

                     pārdošanas veicināšanas pasākumi;

                     r)

                     iestāžu adresātu sarakstu un mērķa adresātu sarakstu izveide, pirkšana, pārvaldība, atjaunināšana, uzraudzība un kontrole.

               2.   Savas kompetences ietvaros vai pamatojoties uz iestāžu piešķirtajām kredītrīkotāja pilnvarām Birojs veic:

                     a)

                     valsts pasūtījumu piešķiršanu, ieskaitot juridisku saistību uzņemšanos;

                     b)

                     ar līgumu partneriem noslēgto līgumu finanšu uzraudzību;

                     c)

                     izdevumu nokārtošanu, tostarp pieņemšanu saistībā ar kvalitāti un kvantitāti, ko apliecina paraksts par maksājuma apstiprinājumu;

                     d)

                     izdevumu apstiprināšanu;

                     e)

                     ieņēmumu operācijas.

               6. pants
         Pārvaldības komiteja
         1.   Izveido Biroja pārvaldības komiteju, kurā ir pārstāvētas visas parakstītājas iestādes. Pārvaldības komitejā piedalās Tiesas sekretārs, Padomes ģenerālsekretāra vietnieks, kā arī citu iestāžu ģenerālsekretāri vai viņu pārstāvji. Eiropas Centrālā banka piedalās pārvaldības komitejas darbā kā novērotāja.
         2.   Pārvaldības komiteja kādu no saviem locekļiem ievēl par priekšsēdētāju uz diviem gadiem.
         3.   Pārvaldības komiteja sanāk pēc priekšsēdētāja iniciatīvas vai kādas iestādes pieprasījuma un vismaz četras reizes gadā.
         4.   Pārvaldības komiteja pieņem savu reglamentu, ko publicē Oficiālajā Vēstnesī.
         5.   Pārvaldības komitejā lēmumus pieņem ar vienkāršu balsu vairākumu, ja nav noteikts citādi.
         6.   Katrai šā lēmuma parakstītājai iestādei pārvaldības komitejā ir viena balss.
         7. pants
         Pārvaldības komitejas uzdevumi un pienākumi
         1.   Atkāpjoties no 6. panta noteikumiem, iestāžu kopīgo interešu labad un savas kompetences ietvaros pārvaldības komiteja vienprātīgi pieņem šādus lēmumus:

                     a)

                     pēc direktora priekšlikuma tā nosaka Biroja stratēģiskos mērķus un pieņem noteikumus, kas reglamentē Biroja darbību;

                     b)

                     nosaka Biroja vispārējās politikas pamatnostādnes, jo īpaši attiecībā uz pārdošanu, izplatīšanu un publicēšanu, un nodrošina to, ka Birojs veicina informācijas un komunikācijas politikas izveidi un īstenošanu savas kompetences jomās.

                     c)

                     pamatojoties uz Biroja direktora sagatavoto projektu, pieņem iestādēm paredzētu gada pārvaldes ziņojumu par Biroja stratēģijas īstenošanu un sniegtajiem pakalpojumiem; komiteja nosūta iestādēm ziņojumu par iepriekšējo finanšu gadu līdz katra gada 1. maijam;

                     d)

                     saskaņā ar budžeta procedūru Biroja darbības budžetam komiteja apstiprina Biroja ienākumu un izdevumu tāmi;

                     e)

                     apstiprina Biroja veiktās analītiskās uzskaites kritērijus, ko pieņem Biroja direktors;

                     f)

                     iesniedz iestādēm priekšlikumus, kas varētu atvieglot Biroja darbību.

               2.   Pārvaldības komiteja ievēro nostādnes par komunikāciju un informāciju, ko šim nolūkam izstrādājušas starpiestāžu struktūras. Pārvaldības komitejas priekšsēdētājs ik gadu apspriežas ar šīm struktūrām.
         3.   Lai pieņemtu stratēģiskos lēmumus Biroja kompetences jomās, pārvaldības komitejas priekšsēdētājs, atbilstoši viņa kā starpiestāžu sadarbības pārstāvja pilnvarām, ir kontaktpersona sadarbībai ar iestādi, kas apstiprina budžeta izpildi.
         4.   Pārvaldības komitejas priekšsēdētājs un Biroja direktors, kopīgi vienojoties, izstrādā savstarpējas informēšanas un komunikācijas noteikumus, kas oficiāli apstiprina to sadarbību. Par šo vienošanos paziņo pārvaldības komitejas locekļiem zināšanai.
         8. pants
         Biroja direktors
         Biroja direktors ir atbildīgs par Biroja nevainojamu darbību, rīkojoties pārvaldības komitejas pakļautībā un ievērojot tās pilnvaras. Administratīvo un finanšu procedūru piemērošanā direktors darbojas Komisijas pakļautībā.
         9. pants
         Biroja direktora uzdevumi un pienākumi
         1.   Biroja direktors pārvaldības komitejai nodrošina sekretariāta pakalpojumus un sniedz pārvaldības komitejai ceturkšņa ziņojumus par savu pienākumu izpildi.
         2.   Biroja direktors pārvaldības komitejai iesniedz priekšlikumus Biroja darbības uzlabošanai.
         3.   Apspriežoties ar pārvaldības komiteju, Biroja direktors nosaka to pakalpojumu veidus un attiecīgās izmaksas, ko Birojs par samaksu var sniegt iestādēm.
         4.   Pēc pārvaldības komitejas apstiprinājuma Biroja direktors nosaka Biroja analītiskās uzskaites kritērijus. Direktors nosaka procedūru, kādā Birojs sadarbojas ar iestādēm grāmatvedības jautājumos, to saskaņojot ar Komisijas grāmatvedi.
         5.   Biroja direktors saskaņā ar budžeta procedūru Biroja darbības budžetam izveido Biroja ieņēmumu un izdevumu tāmes projektu. Pēc tam, kad pārvaldības komiteja šos priekšlikums apstiprinājusi, tos iesniedz Komisijai.
         6.   Biroja direktors lemj par to, vai un kā var izdot trešo pušu publikācijas.
         7.   Biroja direktors piedalās iestāžu sadarbībā Biroja kompetencē esošās informācijas un komunikācijas jomās.
         8.   Attiecībā uz tiesību aktu un ar likumdošanas procesu saistītu oficiālo dokumentu, tostarp Oficiālā Vēstneša, publicēšanu Biroja direktors:

                     a)

                     nodrošina to, ka katras iestādes kompetentās amatpersonas pieņem kopīgi piemērojamus pamatlēmumus;

                     b)

                     iesniedz priekšlikumus par Oficiālā Vēstneša un oficiālo tiesību aktu struktūras un noformējuma uzlabošanu;

                     c)

                     iesniedz iestādēm priekšlikumus par publicējamo tekstu noformējuma saskaņošanu;

                     d)

                     pārbauda visus sarežģījumus, ar kuriem sastopas ikdienas darbā, kā arī dod nepieciešamos norādījumus Biroja darbībā un sniedz priekšlikumus iestādēm ar attiecīgiem ieteikumiem, lai pārvarētu šos sarežģījumus.

               9.   Biroja direktors saskaņā ar Finanšu regulu sagatavo gada darbības pārskatu, ietverot informāciju par to apropriāciju pārvaldīšanu, kuras piešķīrusi Komisija un citas iestādes atbilstoši Finanšu regulai. Šo pārskata ziņojumu nosūta Komisijai un attiecīgajām iestādēm, kā arī informēšanas nolūkos — pārvaldības komitejai.
         10.   Komisijas apropriāciju piešķiršanas un budžeta izpildes nolūkos kopīgi vienojas par informēšanas un komunikācijas kārtību starp Komisijas locekli, kurš ir atbildīgs par sadarbību ar Biroju, un Biroja direktoru.
         11.   Biroja direktors ir atbildīgs par pārvaldības komitejas pieņemto stratēģisko mērķu īstenošanu, kā arī par Biroja pārvaldību, tā darbību un budžeta pienācīgu pārvaldi.
         12.   Ja Biroja direktors nav ieradies vai nav pieejams, piemēro aizstāšanas noteikumus, kuru pamatā ir pakāpe un darba stāžs, izņemot, ja pārvaldības komiteja pēc priekšsēdētāja vai Biroja direktora ierosinājuma nolemj par citu kārtību.
         13.   Biroja direktors ceturkšņa ziņojumā informē iestādes par resursu plānošanu, izmantošanu un darba gaitu.
         10. pants
         Personāls
         1.   Iecelšanu ģenerāldirektora un direktora amatā Komisija veic pēc tam, kad iegūts pārvaldības komitejas vienprātīgs labvēlīgs atzinums. Komisijas noteikumi par augstākā līmeņa vadības mobilitāti un novērtēšanu attiecas uz ģenerāldirektoru un direktoriem (AD 16/AD 15/AD 14 pakāpe). Kad attiecīgajos noteikumos paredzētais parastais mobilitātes termiņš ierēdnim, kas ieņem šādu amatu, tuvojas beigām, Komisija informē pārvaldības komiteju, kura par šo lietu var sniegt vienprātīgu atzinumu.
         2.   Pārvaldības komiteja cieši iesaistās jebkurās procedūrās, kas jāpaveic pirms Biroja ierēdņi un citi darbinieki tiek iecelti ģenerāldirektora (AD 16/AD 15 pakāpe) un direktora amatā (AD 15/AD 14 pakāpe), jo īpaši paziņojuma par vakanci sagatavošanā, pieteikumu izskatīšanā un konkursu atlases komisiju izveidošanā.
         3.   Komisija īsteno iecēlējinstitūcijas pilnvaras un tās iestādes pilnvaras, kura ir pilnvarota slēgt darba līgumus, saistībā ar Biroja ierēdņiem un citiem darbiniekiem. Komisija var dažas no šīm pilnvarām deleģēt Komisijas iekšienē un Biroja direktoram. Šāda deleģēšana notiek, ievērojot tādus pašus nosacījumus kā Komisijas ģenerāldirektoriem.
         4.   Saskaņā ar 2. pantu Komisijas pieņemtie noteikumi un procedūras, lai īstenotu Civildienesta noteikumus un pārējo darbinieku nodarbināšanas kārtību, Birojā nodarbinātajiem ierēdņiem un citiem darbiniekiem piemērojami ar tādiem pašiem nosacījumiem kā Luksemburgā nodarbinātajiem Komisijas ierēdņiem un citiem darbiniekiem.
         5.   Visus publicējamos paziņojumus par vakancēm Birojā dara zināmus ierēdņiem visās iestādēs tiklīdz iecēlējinstitūcija vai iestāde, kura ir pilnvarota slēgt līgumus, ir nolēmusi šos amatus piedāvāt.
         6.   Biroja direktors pārvaldības komitejai katru ceturksni ziņo par personāla pārvaldību.
         11. pants
         Finansiālie aspekti
         1.   Birojam piešķirtās apropriācijas, kuru kopējo summu iekļauj atsevišķā budžeta pozīcijā vispārējā budžeta Komisijas iedaļā, sīki izklāsta minētās iedaļas pielikumā. Šo pielikumu veido kā ieņēmumu un izdevumu tāmi, ko iedala sīkāk tāpat kā budžeta iedaļas.
         2.   Biroja personāla plāns ir pievienots Komisijas personāla plāna pielikumā.
         3.   Katra iestāde darbojas kā kredītrīkotājs sava budžeta iedaļas “publicēšanas izdevumi” apropriācijām.
         4.   Katra iestāde var deleģēt kredītrīkotāja pilnvaras Biroja direktoram attiecībā uz tās sadaļā iekļauto apropriāciju pārvaldīšanu un nosaka robežas un nosacījumus šai pilnvaru deleģēšanai saskaņā ar Finanšu regulu. Biroja direktors pārvaldības komitejai katru ceturksni ziņo par pilnvaru deleģēšanu.
         5.   Biroja budžeta un finanšu pārvaldību, tostarp to apropriāciju pārvaldību, kuras piešķīrušas citas iestādes, izņemot Komisiju, īsteno saskaņā ar Finanšu regulu un tās īstenošanas kārtību, kā arī saskaņā ar Komisijā spēkā esošo finanšu shēmu.
         6.   Biroja pārskatus izveido saskaņā ar uzskaites noteikumiem un metodēm, ko apstiprinājis Komisijas grāmatvedis. Birojam ir atsevišķa grāmatvedība saistībā ar Oficiālā Vēstneša un publikāciju pārdošanu. Tīros ieņēmumus no pārdošanas nodod iestādēm.
         12. pants
         Kontrole
         1.   Iekšējā revidenta funkcijas Birojā veic Komisijas iekšējais revidents saskaņā ar Finanšu regulu. Birojs izveido iekšējās revīzijas resursus līdzīgi Komisijas ģenerāldirektorātiem un dienestiem paredzētajai kārtībai. Iestādes var Biroja direktoram lūgt Biroja iekšējās revīzijas darba programmā iekļaut īpašas revīzijas.
         2.   Birojs atbild uz visiem tā kompetencē esošiem jautājumiem saistībā ar Eiropas Biroja krāpšanas apkarošanai (OLAF) uzdevumiem. Lai nodrošinātu Eiropas Savienības interešu aizsardzību, pārvaldības komitejas priekšsēdētājs un OLAF direktors vienojas par savstarpējās informēšanas kārtību.
         13. pants
         Sūdzības un lūgumi
         1.   Birojs savas kompetences ietvaros ir atbildīgs sniegt atbildes uz Eiropas Ombuda un Eiropas datu aizsardzības uzraudzītāja lūgumiem.
         2.   Visas sūdzības tiesā Biroja kompetencē esošajās jomās izvirza pret Komisiju.
         14. pants
         Dokumentu publiskums
         1.   Biroja direktors pieņem lēmumus, kas minēti 7. pantā Eiropas Parlamenta un Padomes Regulā (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (4). Atteikuma gadījumā lēmumus par apstiprinājuma pieteikumiem pieņem Komisijas ģenerālsekretārs.
         2.   Saskaņā ar Regulas (EK) Nr. 1049/2001 11. pantu Birojam ir dokumentu reģistrs.
         15. pants
         Atcelšana
         Lēmumu 2000/459/EK, EOTK, Euratom atceļ.
         Atsauces uz atcelto lēmumu uzskata par atsaucēm uz šo lēmumu.
         16. pants
         Stāšanās spēkā
         Šis lēmums stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Briselē un Luksemburgā,

                  Eiropas Parlamenta vārdā —

                  priekšsēdētājs

                  Padomes vārdā —

                  priekšsēdētājs

                  Komisijas vārdā —

                  priekšsēdētājs

                  Tiesas vārdā —

                  priekšsēdētājs

                  Revīzijas palātas vārdā —

                  priekšsēdētājs

                  Eiropas Ekonomikas un sociālo lietu komitejas vārdā —

                  priekšsēdētājs

                  Reģionu komitejas vārdā —

                  priekšsēdētājs

         (1)  OV 152, 13.7.1967., 18. lpp.

         (2)  OV L 183, 22.7.2000., 12. lpp.

         (3)  OV L 248, 16.9.2002., 1. lpp.

         (4)  OV L 145, 31.5.2001., 43. lpp.